tomron87/hebrew-wikipedia-sentences-corpus huggingface dataset:
צ'ארלס ברגמן, שהוזמן לארוחת ערב חגיגית באותו יום, מופיע באופן בלתי צפוי, אם משום שהתבלבל באמת בין בוקר לערב ואם משום שהרגיש, כדבריו, צורך לבוא ולראות את שערה הזהוב של מתילדה בשמש הבוקר.
הוא מתנצל על הטעות ומבקש להיכנס אל שירותי האורחים, שם הוא רואה את הקופסה, שבה הביאה עדנה את שמלתה החדשה מחנותו של מר מאקס, וחוקר את מתילדה על קשריה עם החנות.
כשעדנה מסבירה לו שהיא זו שקנתה את השמלה, הוא חוקר אותה על החנות ועל בעליה, ובעיקר על אשתו.
שוב, כשהיא מביטה בפניו, מתעוררת בה ההרגשה הקודמת, של ראיית אותם תווי פנים במקום אחר, אלא שהפעם היא בטוחה שראתה אותם בפניה של גברת מאקס.
אחרי שברגמן הולך לדרכו, מספרת מתילדה לעדנה, שביטלה את נסיעתה המתוכננת לארץ ישראל, משום שעכשיו, אחרי שכתבה את הדברים, היא מבינה שאין להם מקום בטקס חנוכת בית התרבות על שם בעלה.
עדנה מתאכזבת, הן בשם עצמה והן בשם אביה, בעיקר כשמסתבר לה, שמתילדה שכחה לגמרי את כוונתה לכלול אותה באותו ביקור מתוכנן בקיבוץ הרחוק.
עדנה מודעת שוב לכישלונה להגיב באופן מעשי למציאות, כשאיננה חושבת להעלים את העדות לביקורו של ברגמן בשירותים מעיני אלזה, ושוב היא רואה את עצמה כילדה קטנה, האוספת תמונות ומדביקה להתבוננות בעתיד והיא קצה בעצמה.
עדנה רוצה להחזיר את השמלה להלן מאקס, אחרי שנודע לה על מותו של בעל החנות, אך גברת מאקס מבינה שבעלה רצה לתת לעדנה את השמלה במתנה ומסרבת לקחתה.
כשהיא לובשת את השמלה החדשה בפעם הראשונה לארוחת ערב חגיגית אצל מתילדה, זוכות היא והשמלה גם יחד לקריאות התפעלות, ומתילדה חונכת את הופעתה הראשונה כאישה מטופחת, בהוספת נעלי עקב תואמות ועידוד של אישה בוגרת ומנוסה לנערה בראשית דרכה.
לאחר ארוחת הערב היא מתנסה גם בלגימת ליקר ראשונה בחייה, תוך כדי שיחה עם מרטין ולילי.
מר ברגמן, שהוזמן גם הוא לארוחה, מאחר שמתרץ את איחורו בטעות בין הקומות, שהביאה אותו אל מסיבה גדולה, שם הוא משים עצמו למלצר עם מגש משקאות.
בעלת הדירה, הוא מוסיף ומספר, מתגלה כאישה גסה, חסרת טעם וולגרית, והוא כל כך שמח לגלות שטעה, שלא דירתה של האישה הזהובה היא זו.
מאוחר יותר, כשהוא נלווה אל עדנה בדרכה הביתה, הוא מגלה לה שהטעות לא הייתה ולא נבראה אלא הייתה תירוץ בדוי, ונפעם לשמוע מעדנה, שהיא אכן פגשה אישה כזאת בדירה אחרת, כשטעתה באמת בין הקומות.
ברגמן מלווה את עדנה הביתה ואז, בכניסה לבית, מבקש ממנה ללוות אותו אל אחותו, הלן מאקס, שעמה לא דיבר מאז נישואיה והוא חושש להתייצב לפניה לבדו.
השיחה בין האח לאחות מתנהלת בקושי, בניסיון לגשר על תהום של שנות שתיקה וניכור.
הלן מאקס פורשת בכמה מילים את חיי נישואיה העקרים, המנוכרים וברגמן, כדרכו, מגיב על כך בהלצה חסרת טעם.
הלן אורזת ומוסרת את כל חפציה לקראת מעבר לפנימייה של ילדים מוכי-גורל, שם עבדה אמם לפני שנים כמורה לציור.
ברגמן שולף פנקס כתובות עם עיפרון מוזהב, שמפתיע את הלן, אך עדנה מנחשת מיד את מקורו וברגמן מספר לאחותו על מתילדה קרוננברג ועל הקשר המתהווה ביניהם, שלא בידיעת עדנה.
הלן משווה את נישואיה למר מאקס לקשר, שברגמן מבקש לקשור עם מתילדה.
הוא מבקש את עצת אחותו לגביו, אך היא דוחה אותו מעליה ומסרבת להיענות לבקשתו.
היא חוקרת את עדנה על מרת קרוננברג ועל בעלה המנוח, שואלת אותה אם גם היא אהבה אותו ועדנה הוגה בשאלה ומבינה, שאכן יש בה אהבה שונה, אחרת מכל שהכירה קודם, אל בעלה של מתילדה, שמעולם לא הכירה בחייו.
הלן מגרשת את ברגמן מעליה, בניגוד לרצונו, בהאשימה אותו שניצל את היכרותו עם עדנה כדי להגיע אליה ולבקש ממנה לשכך את צריבת מצפונו, מצפון שבעיניה אינו מצפון כלל, משום הוא מתעניין רק בו עצמו.
כשעדנה נכנסת אל בית קרוביה, נודע לה מביל, שביטי נלקחה לבית חולים והוריה לצדה.
ביל מנצל את ההזדמנות להיכנס עם עדנה למיטה במגע, שמספק אותו אך מאכזב אותה, ודווקא דבריו השקטים לאחר מעשה והנגיעה הקלה בכתפה הם שמשיבים אותה לעצמה, שלמה כשהייתה בהבנה, שעתה התוודעה אל ביל.
הקשר בין ברגמן למתילדה מתהדק והולך, לאימתה של אלזה.
היא מנסה לגייס את עדנה לשכנע את מתילדה לנסיעה לארץ ישראל, שהתבטלה, בניגוד גמור להתנגדותה המוחלטת בעבר.
כל דבר ובלבד להרחיקה מן הקשר המאיים עם צ'ארלס ברגמן.
עדנה נזכרת בדברים שאמר אביה לאמה על פילוסוף, שכתב על דברים שאמר פילוסוף קדום ועל ציפייתו, שיום אחד בעתיד יישב אדם ויקרא את דבריו הוא.
אביה נרגש עד עומק לבו מתחושת האושר, שלבלבה בלבו לנוכח הקשר הנמשך והולך בינו לבין האנשים האלה.
אמה שותפה להרגשתו ואף מנסה לחלוק אותה עם חברה, שבעלה סוחר עשיר אך לעולם לא יגיע לדרגת הרוחניות של אהרון קרוננואלד.
החברה מאשרת את ההרגשה ומספרת גם היא על משהו שקראה ועורר בה הרגשה דומה.
עדנה מודעת לזרימה המתרחשת לרגע בין אביה לבין חברתה של אמה, אך הרגע חולף.
מתילדה מאשרת סופית את החלטתה שלא לנסוע לארץ ישראל ומבקשת לשלוח עם עדנה את תמונת הכנרת התלויה בחדר השינה שלה.
עדנה מספרת לה על דברים מחכימים שאמר לה אביה ומתילדה מהרהרת בקול בשיחותיה התפלות, הרדודות, עם הדוד אלפרד, כשבעלה היה אומר דברי טעם מעמיקים לאורחיו - לעולם לא לה.
"אינני יודעת במי אני מקנאה יותר - באב שיש לו בת כזאת או בבת שיש לה אב כזה" אומרת מתילדה, כשהיא נזכרת סוף סוף באביה של עדנה, שפגשה רק פעם אחת.
יומיים לפני נסיעתה של עדנה היא הולכת לבית החולים לבקר את ביטי, שהועברה סוף סוף מטיפול נמרץ למחלקת ילדים רגילה, לאושרה של אן, אך כשהיא מגיעה לבית החולים, עם חבילת מסטיקים שונים לשמח את ביטי, היא מתבקשת להיכנס אל הרופאה, שמספרת לה על מותה של ביטי זמן מה קודם.
הרופאה לוקחת אותה אל חדר היילודים ואומרת לה את מה שלא העזה להגיד להורים, על אמונתה כי נשמות ילדים שמתו נכנסות אל תינוקות שאך זה נולדו, וכך נשאר משהו מן הילדה המתה בחיים חדשים.
עדנה מרגישה, שבהסבר הזה גזלה ממנה הרופאה את זכותה להתאבל על ביטי כפי שהיא רוצה, אך בדרכה חזרה, ברכבת התחתית, נפתח מקור דמעותיה והיא בוכה זמן רב על הילדה שאיננה עוד.
יום לפני נסיעתה חזרה, עדנה מקבלת את התמונה שנועדה למשלוח לקיבוץ, וכשהיא מבקשת לארוז אותה היא מגלה, שלא בתמונה אחת מדובר אלא בשתיים.
את תמונתו של היינריך קרוננברג, שניצבה על הארון בסלון ביתה של מתילדה והורחקה משם עכשיו, כשגבר חדש ממלא את חייה, היא מחליטה שלא להעביר לקיבוץ.
תחת זאת, כאקורד הסיום לביקורה באמריקה, היא מצליחה להגניב אותה אל משאית הרהיטים של הלן מאקס בשעה שהסבלים ממלאים אותה בחפציה.
קווין אברוך (או אברוץ') הוא אנתרופולוג וסוציולוג יהודי-אמריקאי אשר מוכר בזכות מחקריו באנתרופולוגיה של התרבות ובסוציופסיכולוגיה פוליטית, בפרט בתחום השפעת התרבות על הסכסוכים ויישוב הסכסוכים.
הוא פרופסור לאנתרופולוגיה באוניברסיטת ג'ורג' מייסון בפיירפקס שבווירג'יניה.
אברוך נולד בברוקלין במשפחה יהודית.
סיים בהצטיינות תואר ראשון באוניברסיטת שיקגו.
אחר כך עשה תואר שני (1973) ובשנת 1978 דוקטורט באנתרופולוגיה באוניברסיטת קליפורניה בסן דייגו.
באותן שנים בין 1978-1972 השתתף במסגרת המכון הלאומי לבריאות הנפש של ארצות הברית NIMH במחקרים בתחום הסכסוכים בין בני אדם.
בשנת 1971 ערך עבודת מחקר בשמורת האינדיאנים אוג'יבווה באזור האגם אק קורט אוריי במדינת ויסקונסין.
בשנים 1977-1975 שהה בירושלים וחקר בישראל את תהליך האקולטורציה וקליטתם של העולים החדשים מאמריקה וממערב אירופה.
ב-1975 היה מעורב במחקר אנתרופולוגי נוסף בעיר פאס במרוקו בנוגע לאתניות ולזהות האתנית בקרב תושבי מרוקו.
בשנים 1980-1978 לימד כמרצה באוניברסיטת אילינוי בשיקגו והחל משנת 1980 הצטרף לסגל המחלקה לאנתרופולוגיה וסוציולוגיה של אוניברסיטת ג'ורג' מייסון בפיירפקס, וירג'יניה, וכמתאם התוכנית לאנתרופולוגיה.
אברוך התמנה לדקאן בית הספר לניתוח סכסוכים וליישובם שבאוניברסיטת ג'ורג' מייסון.
במהלך הקריירה שלו לימד אברוך באקדמיה הים תיכונית ללימודי דיפלומטיה באוניברסיטת מלטה, ובבית הספר ע"ש קרוק ללימודי שלום באוניברסיטת סן דייגו, באוניברסיטת השלום של האו"ם בקוסטה ריקה ובתוכנית ליישוב סכסוכים שבאוניברסיטת סבנג'י באיסטנבול.
בשנת 2011 לימד במסגרת תוכנית פולברייט באוניברסיטה ההינדו באנארס.
קווין ארבוך התפרסם בתרומתו לתחום ניתוח הסכסוכים ויישובם וחקר והדגיש את חשיבות התרבות בהבנת סכסוכים.
הסכסוכים פורצים מתוך צורך להשגת מטרות הנראות בלתי ניתנות לפישור, צורך להשגת משאבים מצומצמים לכאורה, וצורך להבטחת הכוח הנדרש להשגת המטרות והמשאבים.
ההערכה הסובייקטיבית של המטרות, המשאבים והכוח מושפעת על ידי גורמים תרבותיים, כולל קשיי תקשורת והבנה בין-תרבותית.
מחקריו של אברוך ביקשו להוות משקל נגד ל"תאוריות הגדולות" על ההתנהגות האנושית ורצון להתמקד באפיונים של התרבות בניתוח סכסוכים וביישובם.
אברוך, יחד עם פיטר בלק, אנתרופולוג נוסף מאוניברסיטת ג'ורג' מייסון, מתחו בקורת על תורתו של ג'ון ברטון לגבי צורכי היסוד של האדם וטענו שיש להכיר כי הצרכים נתפסים ומתמלאים באופן שונה בתרבויות שונות.
קווין אברוך נשוי לשילה קתלין ולהם שתי בנות.
אברוך הוא מחברם של יותר מ-65 מאמרים ו-7 ספרים:
קווין אנדרסון הוא טניסאי דרום אפריקאי מקצועי.
כיום (נכון ל-מאי 2022) מדורג במקום ה-107 בעולם (בדירוג סבב ה-ATP).
הישג השיא של אנדרסון הוא פעמיים הגעה למשחק הגמר בטורניר גראנד סלאם, אליפות ארצות הברית (2017), שבו הפסיד לרפאל נדאל מספרד (1 בעולם) ב-3 מערכות (3–6, 3–6, 4–6) וגמר אליפות וימבלדון (2018), שבו נוצח על ידי נובאק ג'וקוביץ' בשלוש מערכות (6-2, 6-2, 7-6).
אנדרסון נולד וגדל ביוהנסבורג, דרום אפריקה.
אביו מייקל ואמו ברברה עסקו בעבר בתחום ההנדסה וכיום אביו מתעסק במלונאות, אחיו הצעיר גרגורי אף הוא שחקן טניס מצטיין.
הוא החל לשחק טניס בגיל 6 בשנת 2007 סיים קווין את לימודיו באוניברסיטת אילינוי באורבנה-שמפיין, ארצות הברית.
ב-2006 זכה באליפות הלאומית בזוגות יחד עם ריאן רואו.
בנובמבר 2011 התחתן עם קלסי אוניל, והשניים מתגוררים בדיירלי ביץ, פלורידה.
אנדרסון התחיל את הקריירה המקצוענית בגיל 17, עם ארבעה ניצחונות בטורניר המקצועי הראשון והיחיד בו השתתף באותה השנה, ניצחונות אלו בלבד הביאו אותו לכניסה לדירוג הATP לראשונה למקום 1178 בעולם.
ב-2004 השתתף ב-3 טורנירים בדרום אפריקה ובזכות הניצחונות שהשיג הצליח לטפס בדירוג העולמי ולסיים את אותה שנה במקום 665 בעולם.
בשנה זו שיחק בעיקר בתחרויות אזוריות בארצות הברית ובסופה דורג במקום 766 בעולם.
ב-2007 רשם אנדרסון את הניצחון הראשון שלו על יריב המדורג ב-100 הראשונים בעולם במוקדמות טורניר ATP בניו הייבן, כשהוא מנצח את הטניסאי כריס גוצ'יונה (88 בעולם).
זו הייתה שנה מוצלחת עבור קווין והוא סיים אותה במקום 221 בעולם לאחר שהפגין יכולות מצוינות במוקדמות טורניר ניו אורלינס, בהן ניצח ארבעה שחקנים בטופ-200 העולמי.
בשנה זו הוא הצליח במיוחד גם בסבב הזוגות וסיים אותה במקום ה398 בעולם.
ב-2008 הצליח אנדרסון להיכנס לראשונה בקריירה שלו לטורניר גראנד סלאם באליפות אוסטרליה הפתוחה לאחר ניצחונות בשלב המוקדמות הטורניר, אך הוא הפסיד בסיבוב הראשון לאלחנדרו פלה (84 בעולם), ב-5 מערכות והתקדם בדירוג למקום 190 בעולם.
בהמשך השנה הגיע לגמר אליפות לאס וגאס הפתוחה, כשבדרך הוא מנצח שחקנים בכירים בניהם מיקאל לודרה וג'ון איזנר.
במשחק הגמר הפסיד לסם קוורי מארצות הברית ב-3 מערכות.
הישג נוסף שלו בשנה זו הוא ניצחון ראשון על מדורג בעשרת הראשונים, נובאק ג'וקוביץ' בסיבוב השני של טורניר סוני אריקסון שהתקיים בקי ביסקיין, פלורידה.
באולימפיאדת בייג'ינג (2008) הוא ניצח את קומלוי לוגלו מטוגו בשתי מערכות (3-6, 2-6) והפסיד בסיבוב השני לניקולס קיפר מגרמניה (15 בעולם) ב-3 מערכות (4–6, 6-7(4-7), 4-6).
בטורניר הזוגות ביחד עם ג'ף קוצי, הם הפסידו בסיבוב הראשון לניקולס אלמגרו ולדויד פרר מספרד ב-3 מערכות (6–3, 6-3, 6-4).
ב-2011 הגיעה הפריצה הגדולה של אנדרסון כשהוא זכה בתואר ה-ATP הראשון בקריירה, במגרש הביתי שלו בטורניר דרום אפריקה הפתוחה, לאחר שניצח בגמר את סומדב דברמן.
בהמשך השנה העפיל לרבע הגמר טורניר סוני אריקסון לאחר ניצחון על הטניסאי ג'ון איזנר, אלו הביאו אותו לדירוג שיא בקריירה עד כה, מקום 32 בעולם.
תואר שני הגיע ב-2012 לאחר ניצחון בגמר טורניר דיירלי ביץ על הטניסאי מרינקו מטוסביץ', באותה שנה הוא גם הגיע פעמיים לסיבוב השלישי בטורנירי גראנד סלאם, באליפות צרפת ובאליפות אוסטרליה.
ב-2014 התקדם אנדרסון למקום 16 בעולם, באליפות אוסטרליה ובאליפות וימבלדון הגיע לסיבוב הרביעי, בטורניר דיירלי ביץ הגיע שוב עד לגמר, באינדיאן וולס מאסטרס ובקנדה מאסטרס בטורונטו הצליח להגיע עד לשלב רבע הגמר.
הרגע הגדול של אנדרסון הגיע באליפות ארצות הברית הפתוחה בשנת 2015, שם ניצח את אנדי מארי, כשהוא מתקדם לרבע הגמר הראשון שלו בגראנד סלאם.
באליפות יפן הפתוחה הפסיד למדורג 32 ז'יל מולר.
למרות הפסד זה, בתאריך 10 באוקטובר הוא הגיע לדירוג השיא שלו, מקום עשירי בעולם, הישג שיא עבור שחקן דרום-אפריקאי ב-18 השנים האחרונות.
לאחר מכן הוא נסע לשאנגחאי והשתתף במאסטר שאנגחאי, שם הפסיד בשלב רבע הגמר לז'ו-וילפריד צונגה מצרפת.
2016 הייתה שנה פחות מוצלחת עבור אנדרסון, הוא לא הצליח להעפיל לסיבובים מתקדמים בתחרויות הגראנד סלאם ובטורנירים נוספים ובעקבות כך התדרדר בדירוג וסיים את השנה במקום 67 בעולם.
2017 הייתה שנה טובה יותר עבור אנדרסון.
הוא החל את השנה בפברואר בממפיס, שם הפסיד בסיבוב הראשון, ולאחר מכן הודח בסיבוב הראשון בטורניר דיירלי ביץ לאחר הפסד לחואן מרטין דל פוטרו מארגנטינה.
במרץ הגיע לסיבוב השני באינדיאן וולס מאסטרס, שם הפסיד לסטיב ג'ונסון.
במונטריאול העפיל עד לשלב רבע הגמר ובאליפות וושינגטון הפתוחה שהתקיימה בוושינגטון די.
באליפות ארצות הברית הפתוחה הגיע אנדרסון לשלב הגמר, הישג השיא שלו, שבו הפסיד לרפאל נדאל מספרד (1 בעולם) ב-3 מערכות (3–6, 3–6, 4–6).
באליפות וימבלדון שנערכה ביולי 2018 הגיע אנדרסון למשחק הגמר, שבו הפסיד לנובאק ג'וקוביץ' בשלוש מערכות (6-2, 6-2, 7-6).
אנדרסון מתנשא לגובה 2.03 מטר ונחשב לאחד השחקנים הגבוהים בסבב הטניס העולמי, מה שנותן לו יתרון בחבטות מסוימות מול השחקן היריב בזכות הזווית הטובה לרשת.
המשחק שלו מתבסס על חבטת הגשה מדויקת ובעוצמה רבה, שמהווה יתרון משמעותי עבורו ובזכות מהירותה מקנה לו הרבה נקודות קלות במשחקים רבים.
משטחי הטניס האהובים עליו, בהם גם ניצחונותיו הגדולים בקריירה, הם המשטחים הקשים והטורניר המועדף עליו הוא אינדיאן וולס מאסטרס.
קווין לינדזלי אייזקס היה אונקולוג, מומחה באונקולוגיה קלינית ורדיותרפיה, מנהל המכון האונקולוגי בבית חולים העמק בעפולה.
תחום המחקר העיקרי וההתמקדות המקצועית של אייזקס היה גידולים נדירים.
אייזקס סיים התמחות באונקולוגיה בבית החולים רמב"ם.
אייזקס התמחה באונקולוגיה קלינית ורדיותרפיה.
לאחר סיום התמחותו יצא אייזקס להשתלמות ברדיותרפיה, באוניברסיטת דיוק, בעיר דרהאם, בצפון קרוליינה, ארצות הברית.
בחזרו לישראל, נתמנה אייזקס למנהל המכון האונקולוגי במרכז הרפואי העמק בעפולה.
המכון האונקולוגי במרכז רפואי העמק
המכון האונקולוגי במרכז הרפואי העמק מטפל במחלות הסרטן,.
לרשות המכון כ-15 מיטות לטיפול במסגרת אשפוז יום.
הטיפולים כוללים טיפולים כימותרפיים הנעשים במסגרת אשפוז יום של המכון.
מרכז רפואי העמק מטפל בכ-4,000 חולי סרטן וחולים במחלות ממאירות מדי שנה.
נכון ליוני 2016, במכון האונקולוגי לא מסופק קנאביס רפואי,.
קווין אלחנדרו הוא שחקן ובמאי קולנוע אמריקאי.
מוכר בעיקר מתפקידו כדניאל אספינוזה בסדרת הטלוויזיה "לוציפר".
אלחנדרו נולד בסן אנטוניו, טקסס שם גדל עד גיל שמונה ואז עבר לסניידר.
הוא למד באוניברסיטת טקסס באוסטין עד שעבר ללוס אנג'לס.
שיחק בסדרה החץ בתפקיד בלאד.
בשנת 2023 שיחק בדרמת ההתבגרות "ארי ודנטה מגלים את סודות היקום" (אנ') המבוסס על הרומן באותו שם (אנ') מ-2012 מאת הסופר בנג'מין אלירה סאיינז (אנ').
בשנת 2016 ביים סרט קצר בשם "Take Me Home", אותו גם כתב והפיק בשיתוף עם סאשה רסמוסן.
בשנת 2018 ביים את הסרט הקצר "Bedtime Story" אותו גם הפיק.
בשנה זו גם ביים את הפרק "Once Upon a Time" של הסדרה "לוציפר", שהוא גם הפרק האחרון של העונה השלישית.
בשנת 2019 לקח חלק בהפקת וכתיבת הסרט הקצר "Smile" שביימה אשתו לסלי אלחנדרו.
לקח חלק בהפקת הסרטים הקצרים "A Cohort Of Guests" שביים טוד סנדלר, ו-"She's Having Me Baby" שביימה אשתו.
בשנת 2020 ביים לצד אשתו את הסרט "Adult Nigth".
את הסרט הוא גם הפיק וכיכב בו לצד שותפתו ל-"לוציפר", לסלי אן ברנדט.
בשנת 2004 נישא ללסלי דה ג'יזס.
+שנהסרטתפקידהערות2003Purgatory Flatsאוון מק'ליןGraduation Nightפישמן2005קונסטנטיןשומר גבולות2008Strange Wildernessבחור היספני2009Creature of DarknessאמיליוWakeהבלש דניאלסלחצות גבולות (אנ') גוטיירז2011The Legend of Hell's Gate: An American Conspiracyאוגוסט אדוארדס כנסיית הפחד (אנ') האריCassadaga מייק2013Medeasנואה2015SafelightסקידWest of Redemptionריק2016Take Me Homeסרט קצר; במאי ותסריטאי2018Bedtime Storyסרט קצר; במאי ותסריטאיJuvenilesראסל2020הבעל האובד (אנ')דניLanguage Artsברוס2023ארי ודנטה מגלים את סודות היקום (אנ') סאם קינטנה
+שנהסדרהתפקידהערות2003ג'ורדן (אנ') קונור מרשלפרק: "Fire and Ice"לאס וגאסריי דוראןפרק: "Pros and Cons"2004Dr.
גם ביים שלושה פרקים2021–הווהארקייןג'ייס טאליסדיבוב; 9 פרקים2022–הווהכבאי קליפורניהקפטן מני פרזתפקיד ראשי (2 עונות); 32 פרקים2025השריף של קליפורניה (אנ')קפטן מני פרזפרק: "Expecting Trouble"
קווין-אמאן היא עוגה ברטונית מחבל ברטאן, שתוארה בניו יורק טיימס בתור "המאפה השמן ביותר בכל אירופה."
שמה של העוגה מגיע מהמילים בשפה הברטונית "חמאה" ו"עוגה".
זוהי עוגה עגולה ורבת-שכבות, שבמקור נעשתה עם בצק לחם (כיום משתמשים בבצק שונה), המכיל שכבות של חמאה וסוכר מקופלות, בדומה לבצק עלים אם כי עם פחות שכבות.
את העוגה אופים לאט עד שהחמאה מנפחת את הבצק וכתוצאה מכך נוצרות שכבות והחום מקרמל את הסוכר.
האפקט דומה לאפיית קרואסון בצורת מאפין (קרואפין).
קווין-אמאן הוא המומחיות של העיר דווארננה (Douarnenez) במחוז פיניסטר (Finistère), בחבל ברטאן.
שם המאפה הומצא בסביבות שנת 1860. ההמצאה מיוחסת לאיב-רנה סקורדיה (1828–1878).
המתכון המחמיר דורש יחס של 40% קמח, 30% חמאה ו-30% סוכר.
באופן מסורתי, את הקוין-אמאן אופים כמו עוגה גדולה ומגישים בפרוסות, אם כי לאחרונה, במיוחד בצפון אמריקה, מאפים בגודל קאפקייק אישי (kouignettes) הפכו פופולריים יותר.
בשנת 2014,שידר ה-BBC פרק של תוכנית הטלוויזיה בייק-אוף שהציג את קווין-אמאן.
בשנת 2015, גדל גם בפופולריות בארצות הברית בעוד מאפיות בולטות בניו יורק, וושינגטון, בוסטון וסן פרנסיסקו הגישו את המאפה.
מאפיית דומיניק אנסל בניו יורק, ביתו של הקרונאט האופנתי, מוכרת גרסה של קווין-אמאן הנקראת DKA.
קווין יאניק סטין , הידוע יותר בשם הבמה שלו, קווין אואנס הוא מתאבק קנדי, המופיע בארגון ההיאבקות WWE, בתוכנית סמאקדאון.
אואנס החל את הקריירה שלו בשנת 2000 בהיותו בגיל 16. לפני שהצטרף ל-WWE בסוף שנת 2014, הוא הופיע תחת שם המשפחה שלו, סטין, משנת 2007 בארגון Ring of Honor (ROH), שבו היה פעם אחת אלוף העולם של ROH ופעם אחת אלוף הזוגות של ROH.
בנוסף, סטין התאבק באופן נרחב בזירות הארגונים העצמאיים במשך 14 שנה, כשעיקר פעילותו הייתה בארגון Pro Wrestling Guerrilla (PWG), שבו היה שלוש פעמים אלוף העולם של PWG (הכי הרבה זכיות בתואר למתאבק) ושלוש פעמים אלוף הזוגות של PWG.
כמו כן, הוא הופיע בארגון International Wrestling Syndicate (IWS), שבו היה שלוש פעמים אלוף העולם במשקל כבד של IWS, ב-All American Wrestling (AAW), שבו היה פעם אחת האלוף במשקל כבד של AAW וב-Combat Zone Wrestling (CZW), שבו היה פעם אחת אלוף האיירון מן של CZW.
אואנס הגיע ל-WWE דרך מחלקת הפיתוח שלה, NXT, שבה היה פעם אחת אלוף ה-NXT, לפני שערך את הבכורה שלו ברוסטר הראשי במאי 2015. מאז, הוא היה פעם אחת האלוף האוניברסלי, פעמיים האלוף הבין יבשתי ושלוש פעמים אלוף ארצות הברית.
קווין יאניק סטין נולד ב-7 במאי 1984 בסן-ז'אן-סור-רישלייה, קוויבק, קנדה, וגדל במאריוויל, 29 ק"מ (18 מייל) מזרחית למונטריאול.
יש לו אח בשם אדוארד לואר.
הוא ממוצא צרפתי-קנדי ואירי ודובר צרפתית כשפתו הראשונה.
הוא למד לדבר אנגלית על ידי חיקוי כל מה ששמע בזמן שצפה ב-Raw.
סטין השתתף בהוקי קרח, כדורגל ובייסבול, אך מעולם לא שקל לפתח מהם קריירה - במיוחד כדורגל, לאחר שסבל מפציעה בגיל 11 - ובמקום זאת שקל להפוך למתאבק מקצועי לאחר שהוא ואביו צפו בקלטת וידאו של המשחק בין דיזל ושון מייקלס ברסלמניה 11.
לסטין ולאשתו, קרינה, בן אחד בשם אואן (על שם אואן הארט - אואנס הקדיש את שם הבמה שלו ב-WWE גם להארט וגם לבנו) ובת אחת בשם אלודי ליילה.
אליפות איירון מן של CZW (פעם אחת)
אליפות העולם במשקל כבד של IWS (3 פעמים)
אליפות העולם של PWG (3 פעמים)
אליפות הזוגות של PWG (3 פעמים) - ביחד עם אל ג'נריקו (2) וסופר דרגון (1)
PWI דירג אותו במקום ה-3 מתוך 500 המתאבקים הטובים ביותר לשנת 2017
אליפות הזוגות של ROH (פעם אחת) - ביחד עם אל ג'נריקו
קרב השנה (2011) עם סופר דרגון נגד היאנג באקס ב-10 בדצמבר
אליפות הזוגות של Raw - ביחד עם סמי זיין (פעם אחת)
אליפות הזוגות של סמאקדאון - ביחד עם סמי זיין (פעם אחת)
פיוד השנה (2010) נגד אל ג'נריקו
קווילמזאורוס (שם מדעי: Quilmesaurus) הוא סוג של דינוזאור ממשפחת האבליזאוריים אשר חי בתור הקרטיקון לפני 66–83 מיליון שנה ונכחד עם הכחדת הקרטיקון הגדולה.
המאובנים שלו התגלו ב-2001 בערבות פטגוניה, שם נתגלו מספר עצמות רגליים, כנראה של השוקה וחלק מהירך שהתאימו למבנה הרגל של מרבית האבליזאורים.
דינוזאור זה קרוי על שם השבט האינדיאני קווילמס .
שם המין קרוי ע"ש החוקר פיליפ קורי, חוקר בכיר של מאובני תרופודים.
המאובנים הראשונים של הדינוזאור נמצאו בחנרל רוקה שבריו נגרו בארגנטינה.
עצמות הרגל שנמצאו היו ארוכות יחסית ומצוידות לנוע במהירות.
הם השתייכו לתרופוד טורף קרוב לקרנוטאורוס.
מעריכים שאורכו הכולל של הדינוזאור הגיע ל-5.3 מטר, כך שהוא היה מטורפי- העל של האזור.
לא נמצאו מאובני ידיים אך סביר שהן היו זעירות ביותר בהשוואה לדינוזאור.
מספר מדענים מעריכים שהם היו שייכים לסוגים אחרים של אבליזאורים כמו האוקזאורוס, הקרנוטאורוס והפיקנונמוזאורוס בפרטים קטנים, כך שמין זה למעשה מבוטל.
הקווילמזאורוס היה כנראה צייד או אוכל נבלות של טרף קטן ששרר בתקופתו כמו טיטנוזאורים ענקיים, מיני ייחודיים של הדרוזאוריים ונודוזאוריים ודרומאוזאוריים זריזים.
עם זאת באזור שלטו זוחלים גדולים יותר כמו המפוזאורוס והגיגאנוטוזאורוס העצומים.
ויליאם קְוּוין באקנר הוא כדורסלן עבר אמריקאי, אשר שיחק בליגת ה-NBA בין השנים 1976–1986. לאורך הקריירה התבלט כשחקן הגנה מצטיין, והעמיד ממוצעים צנועים יחסית של 8.2 נקודות, 4.3 אסיסטים, 2.7 ריבאונדים ו-1.9 חטיפות למשחק.
אחד משבעה שחקנים בלבד אשר זכו הן באליפות ה-NBA, הן באליפות ליגת המכללות והן במדליית זהב אולימפית.
באקנר נולד בעיר פיניקס שבאילינוי, ולמד ב"תיכון ת'ורנרידג'" אשר בדולטון הסמוכה.
לאורך עונתו השלישית בקבוצת הכדורסל של התיכון הפסידה ת'ורנרידג' משחק אחד בלבד, וזכתה באליפות התיכונים של אילינוי.
בעונה העוקבת סיימה הקבוצה עם מאזן מושלם וזכתה באליפות שנייה ברציפות.
הקבוצה זכורה כאחת מקבוצות התיכונים הגדולות בתולדות אילינוי.
בין השנים 1972–1976 שיחק באוניברסיטת אינדיאנה תחת המאמן בוב נייט, ולצד שחקני ה-NBA לעתיד סקוט מיי וקנט בנסון.
בעונת 1975/1976 ניצחה אינדיאנה בכל 32 משחקיה, וזכתה באליפות ליגת המכללות.
במשחק הגמר מול אוניברסיטת מישיגן קלע באקנר 16 נקודות, וקבוצתו ניצחה בתוצאה 86–68.
לאורך תקופתו באינדיאנה רשם ממוצעים כוללים של 10.0 נקודות, 4.5 אסיסטים ו-3.8 ריבאונדים למשחק.
בין עונתו השנייה לשלישית באוניברסיטה השתתף באליפות העולם בכדורסל 1974 כשחקן נבחרת ארצות הברית, וזכה עמה במדליית הארד.
בתשעת משחקיו בטורניר קלע באקנר 6.6 נקודות למשחק.
בשנת 1976 נבחר באקנר ליצג את הנבחרת באולימפיאדת מונטריאול, אשר ניצחה בכל שבעת משחקיה וזכתה במדליית הזהב.
לאורך הטורניר שימש באקנר כשחקן חמישייה קבוע, לצד פיל פורד, אדריאן דאנטלי, סקוט מיי ומיץ' קופצ'אק, וקלע 7.3 נקודות בממוצע למשחק.
בדראפט ה-NBA 1976 נלקח באקנר בבחירה השביעית על ידי מילווקי באקס, במדיה שיחק ב-6 עונותיו הראשונות בליגה.
בתקופתו עם הבאקס נבחר 4 פעמים לחמישיית ההגנה השנייה של העונה, וקלע 10.3 נקודות בממוצע למשחק כרכז הפותח של הקבוצה.
לקראת עונת הועבר בטרייד לבוסטון סלטיקס בתמורה לסנטר הוותיק דייב קאונס.
ב-3 עונותיו בבוסטון שימש כמחליפם מהספסל של נייט ארצ'יבלד, דני איינג' ודניס ג'ונסון, ובעונת זכה עם הקבוצה באליפות ה-NBA, לאחר שגברה על לוס אנג'לס לייקרס בסדרת הגמר בתוצאה 4–3. בעונה העוקבת שוב התמודדו הסלטיקס מול הלייקרס בשלב הגמר, אך הפעם הפסידו בתוצאה 2–4.
בספטמבר 1985 נשלח באקנר בטרייד לאינדיאנה פייסרס, אך בינואר 1986 שוחרר מהקבוצה ופרש ממשחק, בגיל 31. בעת פרישתו ניצב במקום השישי בתולדות ה-NBA ברשימת החוטפים המובילים, עם 1,337 חטיפות בקריירה.
לאחר פרישתו ממשחק שימש כפרשן של משחקי NBA וליגת המכללות ברשתות הטלוויזיה ESPN, NBC ו-CBS.
בשנת 1993 מונה למאמן דאלאס מאבריקס, ובעונתו היחידה בתפקיד סיימה הקבוצה במקום האחרון בליגה עם 13 ניצחונות ו-69 הפסדים (15.9%).
יומיים לאחר סיום העונה פוטר מתפקידו והוחלף על ידי דיק מוטה.
מאז שנת 2001 משמש באקנר כפרשן בשידורי המשחקים של קבוצת אינדיאנה פייסרס ברשת פוקס המקומית.
קווין בוניפאצי (באיטלקית: Kevin Bonifazi; נולד ב-19 במאי 1996) הוא כדורגלן איטלקי המשחק בעמדת הבלם בבולוניה.
את קריירת הכדורגל שלו החל בשנת 2009 במחלקת הנוער של טור טרה טסטה.
בגיל 15 הוא עבר לסיינה, אך עקב פשיטת רגל של המועדון הוא הוחתם בשנת 2014 בטורינו.
ביחד עימה הוא זכה באליפות הנוער בעונת 15–2014.
בעונה לאחר מכן, הוא הושאל לבנוונטו מהסרייה ב', שבמדיה ערך את הופעת הבכורה בקריירת הבוגרים שלו ב-20 באוקטובר 2015 במשחק נגד פוג'ה.
בינואר 2016, הוא הושאל לקזרטנה.
ב-14 בפברואר, הוא הבקיע את שערו הראשון בקריירה במשחק הבית נגד יובה סטאביה, שנגמר בתוצאת תיקו.
ב-19 ביולי 2016, טורינו הודיעה שהיא משאילה אותו לספאל מהסרייה ב'.
את הופעת הבכורה שלו בספאל ערך ב-22 באוקטובר בניצחון הבית 1–3 על קארפי.
הוא הבקיע את שער הבכורה שלו בקבוצה בניצחון החוץ 1–2 על סיטאדלה.
ב-17 במרץ 2017, טורינו הודיעה על הארכת החוזה של בוניפאצי במועדון עד שנת 2022.
לבסוף, לאחר מספר השאלות לאורך השנים, בוניפאצי שב לטורינו וערך את הופעת הבכורה שלו בקבוצה הבוגרת במשחק נגד קארפי במסגרת הגביע האיטלקי.
את הופעת הבכורה שלו בליגה הבכירה ערך ב-31 במרץ 2018, כשנכנס כמחליף של ניקולאס נקולו בניצחון החוץ 0–4 על קליארי.
ב-16 באוגוסט 2018, הוא חזר לספאל בהשאלה עם אופציית רכישה, ובנוסף לטורינו תהיה את האופציה בעתיד לרכוש אותו בחזרה.
ב-20 באוקטובר, הוא כבש את שערו הראשון בסרייה א' בניצחון החוץ 0–2 על רומא; משחק זה היה גם משחקו הראשון בבכורה המחודשת של בוניפאצי במדי ספאל.
ב-25 בספטמבר 2020 הצטרף לאודינזה בהשאלה עם אופציה לרכישה.
ב-2 ביולי 2021 חתם בוניפאצי בבולוניה.
קווין אנדרו לינץ' (Kevin Andrew Lynch; 7 בינואר 1918 - 25 באפריל 1984) היה מתכנן עירוני וסופר אמריקאי.
הוא נודע בשל עבודתו בנושא צורת התפיסה של סביבות עירוניות והוא מראשוני החוקרים של נושא המיפוי המנטלי.
אחדים מהספרים שכתב הפכו לרבי השפעה ובהם דימוי העיר (1960), יצירה מקורית על צורת התפיסה של סביבות עירוניות, ומהי שעת המקום הזה?
(1972), המציג תאוריה הבוחנת כיצד הסביבה הפיזית לוכדת את תפיסת המשתמש בה ומשרטטת מחדש תהליכים מוחשיים.
הוא היה תלמידו של האדריכל פרנק לויד רייט, בטרם החל ללמוד ולהתעמק בתחום תכנון הערים.
את הקריירה האקדמית שלו עשה כפרופסור במכון הטכנולוגי של מסצ'וסטס, (MIT) שם לימד לימודים אורבניים ותכנון בין השנים 1948 עד 1978. במקביל לפעילותו האקדמית הוא עסק בתכנון אתרים ועיצוב עירוני והקים את משרד התכנון קאר/ לינץ', שנודע לימים בשם קאר, לינץ' וסנדל.
לינץ' נולד כצעיר הבנים במשפחה אירית-אמריקאית ב־7 בינואר 1918. הוא גדל בשכונת שדרות הייזל בצפון שיקגו .
עם תום לימודיו בבית הספר פרנסיס פרקר בשנת 1935, נרשם לינץ' ללימודים באוניברסיטת ייל מתוך כוונה ללמוד אדריכלות אך מצא את שיטת ההוראה שם שמרנית מדי.
הוא עזב את הלימודים ותחת זאת החל ללמוד תחת הנחייתו של פרנק לויד רייט בטאליסין בספרינג גרין, ויסקונסין.
לימים הצהיר לינץ' כי לרייט הייתה השפעה רבה עליו, עם זאת הוא לא הסכים עם הפילוסופיה החברתית האינדיבידואליסטית שלו.
הוא עזב את רייט לאחר שנה וחצי ונרשם למכון הפוליטכני של רנסלייר בטרוי, ניו יורק, על מנת ללמוד הנדסה, בשנת 1939, אך לא השלים את הלימודים והחל לעבוד אצל האדריכל פול שווייקר בשיקגו.
בשנת 1941 התחתן לינץ' עם אן בורדרס, בוגרת בית ספר פרקר .
שלושה שבועות לאחר חתונתו גויס לינץ' לחיל ההנדסה האמריקאי ושירת בפיליפינים וביפן עד 1944. לאחר המלחמה סיים את לימודי התואר הראשון במכון הטכנולוגי של מסצ'וסטס (MIT) וקיבל תואר ראשון בתכנון ערים בשנת 1947.
לאחר סיום הלימודים החל לינץ' לעבוד בגרינסבורו, צפון קרוליינה כמתכנן עירוני, אך במהרה גויס ללמד במכון הטכנולוגי של מסצ'וסטס על ידי לויד רודווין.
הוא החל להרצות שם שנה לאחר מכן, והפך לפרופסור עוזר בשנת 1949, פרופסור חבר בשנת 1955, ופרופסור מן המניין בשנת 1963.
בשנת 1954, לאחר שקיבל מענק מקרן פורד ללמוד צורות עירוניות באיטליה, קיבלו לינץ' ועמיתו להוראה במכון הטכנולוגי של מסצ'וסטס ג'ורג' קפס מענק מטעם קרן רוקפלר לחקר התפיסות של הסביבה העירונית והצורה האורבנית.
בשנת 1958 לינץ' כתב מאמר בנושא 'התאוריה של הצורה האורבנית' עם לויד רודווין בו מתוארת העיר באמצעות שתי מערכות משלימות - זרימה ומרחבים מותאמים - המתורגמים דרך קבוצה של קטגוריות תיאוריות של הצורה העירונית.
מחקרם של לינץ' וקפס התפרסם בשנת 1960 בספר "דימוי העיר" פרי עטו של לינץ'.
בשנת 1970 קיבל לינץ' מימון מאונסקו לחקר השימוש בערים על ידי צעירים באזורים עירוניים בסלטה, מלבורן, טולוקה וקרקוב, פרויקט שסיכם בספרו להתבגר בעיר (1977).
לינץ' סיפק תרומות מקוריות ורבות השפעה לתחום תכנון ערים באמצעות מחקר אמפירי על האופן בו אנשים תופסים את הנוף האורבני ומנווטים בו.
ספריו בוחנים את נוכחות הזמן וההיסטוריה בסביבה העירונית, כיצד משפיעה הסביבה העירונית על ילדים וכיצד ניתן לרתום את התפיסה האנושית של צורתן הפיזית של ערים ואזורים כבסיס מושגי לעיצוב עירוני טוב.
במקביל לעבודתו האקדמית, לינץ' עסק בתכנון ועיצוב עירוני בשיתוף עם סטיבן קאר, איתו הקים את משרדת התכנון קאר / לינץ' בקיימברידג', מסצ'וסטס.
לינץ' הפך לפרופסור אמריטוס בשנת 1978, אך המשיך לכתוב ולעסוק בתכנון אדריכלי.
הוא מת מהתקף לב בבית הקיץ שלו בגיי הד במרתה'ס ויניארד ב־25 באפריל 1984.
היצירה המפורסמת ביותר של לינץ', "דימוי העיר" (1960), היא תוצאה של מחקר שנמשך חמש שנים על אופן התפיסה של האדם את המידע שהוא קולט על העיר.
הוא חקר זאת על שלוש ערים אמריקאיות (בוסטון, ג'רזי סיטי ולוס אנג'לס) והגיע למסקנה כי המשתמשים הבינו את סביבתם בשילוב דרכים סובייקטיביות ואובייקטיביות, ויצרו מפות מנטליות המבוססות על חמישה מרכיבים:
שבילים, רחובות, מדרכות, ומסלולים אחרים שבהם אנשים נוסעים ונעים;
גבולות וקצוות, קירות, מבנים וקווי חוף הנתפסים כגבולות;
מחוזות, חלקים גדולים יחסית של העיר המובחנים על ידי זהות או אפיון כלשהו;
ציוני דרך, אובייקטים הניתנים לזיהוי בקלות המשמשים כנקודות התייחסות חיצוניות.
באותו ספר, לינץ' גם טבע את המונחים "כישורי יצירת הדימוי" (imageability) - מדד לאפיון הקלות בה למידת אובייקט פיזי, מילה או סביבה מעוררת את יצירתה של מפה מנטלית אצל האדם, ו- "התמצאות במרחב" (wayfinding) - האופן בו בני אדם מכוונים עצמם במרחב הפיזי ומנווטים בו.
לספר דימוי העיר הייתה השפעה חשובה ומתמשכת בתחומי התכנון העירוני והפסיכולוגיה הסביבתית .
אן בורדרס לינץ' וקווין לינץ' נישאו בשנת 1941 ונולדו להם ארבעה ילדים.
הם התגוררו במשך תקופה ארוכה במרתה'ס ויניארד, שם המשיכה אן לבלות את חופשות הקיץ שלה עד מותה בשנת 2011.
קווין דורל אדוארדס הוא כדורסלן עבר אמריקאי, אשר שיחק בליגת ה-NBA בין השנים 1988–2001. ממוצעיו הכוללים לאורך 11 עונותיו בליגה הם 10.9 נקודות, 2.7 ריבאונדים, 2.7 אסיסטים ו-1.4 חטיפות למשחק.
אדוארדס נולד בעיר קליבלנד הייטס, אוהיו, ובין השנים 1984–1988 למד ב"מכללה הקהילתית לייקלנד" שבצפון אוהיו ובאוניברסיטת דה פול אשר בשיקגו, אילינוי.
בשתי עונותיו בקבוצת הכדורסל של אוניברסיטת דה פול שיתף פעולה עם רוד סטריקלנד ודאלאס קומג'יס, ורשם ממוצעים של 16.3 נקודות, 5.1 ריבאונדים ו-3.5 אסיסטים למשחק.
בדראפט ה-NBA 1988 נבחר אדוארדס בבחירה ה-20 על ידי מיאמי היט, לקראת עונת הבכורה של המועדון.
לאורך עונתו הראשונה בקבוצה הוליך את קלעיה עם ממוצע של 13.8 נקודות למשחק, ובסיומה נבחר לחמישיית הרוקיז השנייה של העונה, על אף שמיאמי סיימה עם מאזן הניצחונות הנמוך ביותר בליגה; 15–67. ב-4 העונות הבאות נותר אדוארדס אחד השחקנים הבולטים של ההיט, ותרם 11.8 נקודות בממוצע למשחק.
ביולי 1993, לאחר 5 עונות במיאמי, חתם על חוזה בניו ג'רזי נטס.
בעונתו הראשונה בניו ג'רזי פתח בכל 82 המשחקים וקלע שיא קריירה של 14.0 נקודות למשחק.
לאחר 14 משחקים בעונת , אשר בכולם קלע לפחות 10 נקודות, נפצע אדוארדס ונאלץ להחמיץ את כל המשך אותה עונה.
בשתי העונות הבאות שותף ב-66 משחקים בסך הכול, בשל פציעות שונות, ותרם 8.8 נקודות בממוצע למשחק.
בפברואר 1988, לאחר כ-4 עונות וחצי עם הנטס, הועבר לצד דייוויד בנואה וינקה דארה בטרייד לאורלנדו מג'יק, תמורת רוני סייקלי ובראיין אוואנס.
בעונות ו- לא שיחק כלל, ובעונת שותף ב-46 משחקי NBA כשחקן ונקובר גריזליס, בטרם פרש ממשחק.
קווים – קטעים אינסטרומנטליים הוא אלבום אינסטרומנטלי, המכיל אוסף קטעים בהלחנת שלמה יידוב, יצחק קלפטר, יוני רכטר ומתי כספי.
האלבום יצא לחנויות בפורמט תקליט בשנת 1981, ובשנת 1991 יצא מחדש בפורמט דיסק.
באלבום ניגנו: מתי כספי, יוני רכטר, שלמה יידוב, יצחק קלפטר, אהרלה קמינסקי (תופים וכלי הקשה), יעקב מירון (חליל), פטר ורטהיימר (סקסופון), שם טוב לוי, אבנר יפעת (גיטרה בס), דני מקוב (תופים), אלון הלל (תופים וכלי הקשה), טוני בראוור.
מרבית נגני האלבום היו חברי ההרכב של מלחין הקטע, כך למשל חברי צליל מכוון ניגנו בקטעים שחיבר יצחק קלפטר.
בפסקול הסרט "לא לשידור" של יעוד לבנון, מופיעים קטעי המוזיקה שהלחין יוני רכטר.
בשנות ה-80 של המאה ה-20, שימשו קטעי האלבום כמוזיקת רקע בערוץ 1 למשל במהלך הצגת תחזית מזג האוויר.
הקטע "קיסריה" שחיבר רכטר מופיע באלבום האוסף "בלי מילים" שיצא בשנת 2006 בהוצאת פונוקול.
קווין פטריק בריידי הוא פוליטיקאי אמריקאי רפובליקני, שכיהן כחבר בית הנבחרים של ארצות הברית מטעם מחוז הקונגרס השמיני של מדינת טקסס בין השנים 2023-1997.
בריידי נולד בעיר ורמיליון שבדרום דקוטה הדרומית, אחד מחמשת ילדיהם של ויליאם פ.
אביו, עורך דין, נהרג ברפיד סיטי בשנת 1967 בירי בבית משפט, כאשר בריידי היה בן 12. ב-1973 סיים את לימודיו התיכוניים בתיכון המרכזי של רפיד סיטי.
כמו כן, בריידי הוא בעל תואר ראשון בתקשורת המונים מאוניברסיטת דקוטה הדרומית בוורמיליון.
בגיל 26 נבחר אל המועצה המשותפת של רפיד סיטי, וב-1982 עבר לטקסס כדי לעבוד במועצת המסחר של בומונט, ובהמשך עבר לוודלנדס .
בריידי החל את נתיבתו המקצועית בפוליטיקה של ארצות הברית בשנת 1990 כאשר נבחר אל בית הנבחרים המדינתי של טקסס, שם ייצג את מחוז הבחירה ה-15. המחוז כלל חלקים מוודלנדס וממחוז מונטוגומרי, וחמישה מחוזות נוספים ממערב ומצפון ליוסטון.
לקראת בחירות 1996 הודיע חבר הקונגרס הרפובליקני המכהן ג'ק פילדס על פרישתו.
כתוצאה מכך, בריידי החליט להתמודד לבית הנבחרים של ארצות הברית מטעם מחוז הקונגרס השמיני של טקסס.
בבחירות המקדימות שהתקיימו במפלגה הרפובליקנית הגיע למקום השני עם 22% מהקולות מבין שישה מתמודדים.
אולם, המועמדת שסיימה ראשונה, ד"ר ג'ין פונטנו, קיבלה רק 36% מהקולות, פחות מסף חמישים האחוזים.
בסבב השני גבר עליה בריידי עם 53% מקולות הבוחרים.
עם זאת, בית המשפט העליון של ארצות הברית קבע בתיק "בוש נגד ורה" כי שלושה מחוזות קונגרס בטקסס מנוגדים לחוקה.
לאחר קיום הדיונים, הגיע בית המשפט למסקנה כי אין זמן דיו לערוך בחירות מקדימות, ובמקום זאת אילץ את כל המועמדים (דמוקרטים ורפובליקנים כאחד) להירשם יחדיו בהצבעה לבחירות הכלליות בנובמבר שייערכו במתכונת של "פריימריז ג'ונגל".
אם אף מועמד לא יגיע ל-50%, ב-10 בדצמבר יתקיים סיבוב שני מיוחד בין שני המועמדים שסיימו במקומות הראשונים ללא קשר לשיוכם המפלגתי.
בבחירות בנובמבר הגיע בריידי למקום הראשון עם 41% מהקולות.
בסיבוב השני, בדצמבר, שוב הגיע למקום הראשון הפעם עם 59% מקולות הבוחרים.
בינואר 1997 החל את כהונתו בבית הנבחרים האמריקאי.
בשנת 2002, בריידי הצביע בעד ההרשאה לשימוש בכוח צבאי נגד עיראק, שהסמיכה את ממשלת ארצות הברית לפלוש לעיראק.
עם זאת, בשנת 2008 נמנה בין 24 הרפובליקנים (ו-227 דמוקרטים) שהצביעו בעד המאמצים לפתוח בהליך הדחה נגד הנשיא ג'ורג' ווקר בוש על שהטעה את האומה האמריקאית ביציאה למלחמת עיראק.
הוא נודע כמי שהגה את "חוק השקיעה הפדרלי", שיחייב כל תוכנית לאומית שלא נכתבה במפורש בחוקת ארצות הברית להצדיק את קיומה בפני משלמי המיסים בתוך 12 שנה או שתעמוד בפני פירוק.
בשנת 2005 היה בריידי תומך נלהב בהסכם הסחר החופשי של ארצות הברית עם מדינות מרכז אמריקה (DR-CAFTA), ועבד בצוותא עם ממשל הנשיא בוש כדי להבטיח את אשרור ההסכם בקונגרס האמריקאי.
בשנת 2011 הצביע בריידי בעד הסכם סחר עם קוריאה הדרומית, קולומביה ופנמה.
עם זאת, בשנת 2017 הביע תמיכה בהצעתו של הנשיא דונלד טראמפ להחלת מס תזרים מזומנים על בסיס יעד (DBCFT) וטוען כי הטלת מכסים תציב את ארצות הברית לצד מדינות אחרות להן אותם מכסים וסכום של כטריליון דולר אמריקני יגוייס לתקציב המדינה הפדרלי.
בנובמבר 2015 נבחר בריידי ליושב ראש ועדת הדרכים והאמצעים, מהחשובות ביותר בבית הנבחרים האמריקאי, תפקיד שמילא עד התכנסות הקונגרס ה-116 של ארצות הברית בראשית 2019. כיו"ר ועדת הדרכים והאמצעים, בריידי התנגד להחלטה שביקשה תשואה בת עשר שנים מהנשיא טראמפ ומהעסקים השונים שבבעלותו.
בריידי אמר כי ההחלטה היא התעללות שחגה סביב "מטרות פוליטיות ברורות".
בפברואר 2016 מונה בידי יו"ר בית הנבחרים פול ראיין למנהיג כוח המשימה שלו לרפורמה במערך המיסוי.
בבחירות 2020 נבחר לתקופת כהונתו ה-13 בבית הנבחרים.
באפריל 2021 הכריז בריידי על פרישתו מהחיים הפוליטיים, וכהונתו נחתמה בראשית ינואר 2023.
קליפורד איאן סימפסון , הידוע בשם הבמה קווין אבסטרקט (Kevin Abstract), הוא ראפר, זמר-יוצר ומנהל אמריקאי, מקים ההרכב ברוקהמפטון.
אבסטרקט נולד בקורפוס כריסטי, טקסס.
אבסטרקט מעולם לא פגש את אביו ולא היה קרוב לאימו, תוך שאפילו לא ידע מה המקצוע שלה.
הוא הצהיר כי משפחתו היו מורמונים "דתיים ביותר".
אבסטרקט החל להפיק מוזיקה בגיל 11 וברח מהבית בגיל 15, תוך ששהה בבית של חבר כשנה, ולאחר מכן עבר לג'ורג'יה לגור עם אחותו.
בתחילת 2014, אבסטרקט החל לעבוד על אלבום הבכורה שלו עם המפיק המוזיקלי שלו רומיל.
ב-1 באפריל 2014 הוציא את הסינגל הראשון מהאלבום, "Save".
ב-6 במאי 2014 יצא הסינגל השני, "Drugs", עם וידאו קליפ נלווה שיצא כחודש לאחר מכן.
ב-15 ביולי 2014 יצא האלבום המלא, שזכה לביקורות חיוביות ממבקרי המוזיקה.
באותה השנה, מספר שנים לאחר פירוק ההרכב תחת שמוו הקודם "AliveSinceForever", הקים קווין אבסטרקט את הרכב ההיפ הופ האטלרנטיבי ברוקהמפטון, יחד עם חבריו אותם הכיר באמצעות פורום מעריצי קניה וסט בשם "KanyeToThe".
ההרכב תיאר את עצמו כ"להקת בנים", במטרה להגדיר את המונח מחדש.
ב-2016 הוציאו ברוקהמפטון את המיקסטייפ הראשון שלהם, All-American Trash.
באותה השנה, הוציא אבסטרקט את אלבום הסולו השני שלו, American Boyfriend: A Suburban Love Story.
ב-2017 הוציא יחד עם ברוקהמפטון את טרילוגיית האלבומים Saturation, שזכו להצלחה במצעדי הבילבורד ולשבחים ממבקרי המוזיקה.
ב-2019 הוציא אבסטרקט את אלבומו השלישי, Arizona Baby, שהגיע למקום ה-53 במצעד הבילבורד 200.
בשנת 2016, אבסטרקט יצא מהארון כהומוסקסואל.
קווין אמבאבו הוא כדורגלן שווייצרי, המשחק בעמדת המגן הימני במיידטלנד הדנית ונבחרת שווייץ.
אמבאבו, התחיל את הקריירה שלו בקבוצת הנוער של סרבט ז'נבה.
ב-26 בספטמבר 2012, אמבאבו ערך את משחקו היחיד בקבוצה, בהפסד 0–1 ללוזאן.
ב-31 בינואר 2013, אמבאבו חתם בניוקאסל יונייטד והצטרף לקבוצת הנוער של המועדון.
ב-26 בספטמבר 2015, אמבאבו ערך את הופעת הבכורה שלו בקבוצה בתיקו 2-2 נגד צ'לסי.
ב-10 בינואר 2016, נעדר מהמגרשים למשך כשלושה וחצי חודשים עקב פציעה בירך.
ב-23 באוגוסט 2016, אמבאבו חתם ביאנג בויז ברן מליגת העל השווייצרית.
ב-2 באוקטובר, אמבאבו ערך את הופעת הבכורה שלו בקבוצה בתיקו 2-2 נגד סנט גאלן.
ב-26 באוקטובר, אמבאבו הבקיע את שער הבכורה שלו בקבוצה בניצחון 0–5 נגד גראסהופרס ציריך במסגרת הגביע השווייצרי.
ב-3 בנובמבר, הורחק בהפסד 0–1 לאפואל ניקוסיה במסגרת הליגה האירופית.
בסיום העונה, חתם על חוזה לשלוש שנים במועדון.
ב-25 באפריל 2019, אמבאבו חתם לארבע שנים בוולפסבורג מהבונדסליגה.
ב-27 ביולי 2022 חתם בפולהאם מהפרמייר ליג.
ב-13 באוגוסט ערך הופעת בכורה בקבוצה, בתיקו 0-0 נגד וולברהמפטון וונדררס.
ב-14 בפברואר 2023 הושאל לסרבט ז'נבה עד לסיום העונה.
ב-1 בספטמבר 2023 אמבאבו הושאל לאאוגסבורג מהבונדסליגה.
לאמבאבו, ניתנה האפשרות לייצג 3 מדינות: צרפת, שווייץ והרפובליקה הדמוקרטית של קונגו.
בצעירותו, אמבאבו שיחק בכל הנבחרות הצעירות של שווייץ.
במאי , זומן לראשונה לסגל הרחב של הנבחרת הבוגרת לקראת מונדיאל 2018, אך לא נכלל בסגל הסופי של הנבחרת.
ב-8 בספטמבר 2018, ערך את הופעת הבכורה שלו בנבחרת, בניצחון 0–6 נגד .
קווין אזאיס הוא שחקן קולנוע וטלוויזיה צרפתי.
ידוע בעיקר בזכות הופעתו בסרט הקולנוע הצרפתי Les Combattants .
בשנת 2002 נבחן לתפקיד הראשי בסרט Les Diables , של ג'וזף, נער שננטש בלידתו, ומרבה לברוח מביתו יחד עם אחותו.
עם זאת, הוא לא נבחר משום שהיה צעיר יחסית, בגיל 10. את התפקיד קיבל אחיו-למחצה, ונסה רוטייה .
בשנת 2014 הופיע בסרט Les Combattants , בו גילם את הדמות הראשית ארנו לאברד.
בתחילה הוצע לו לגלם את דמותו של חאווייר, דמות משנה בסרט, אך לבסוף הוא קיבל את התפקיד הראשי הגברי, לצד אדל האנל, ששיחקה גם בסרט Les Diables, אשר גילמה את הדמות הראשית מדלן בולייה.
עבור תפקיד זה זכה אזאיס בפרס סזאר לשחקן המבטיח ביותר ובפרס לומייר לשחקן המבטיח ביותר.
בשנת 2016 הופיע בסרט Souvenir , בו גילם את דמותו של ז'ה.
בשנת 2017 הופיע בסרט "טעם של דיו" , בתפקיד הראשי של ונסה, זמר בלהקת פוסט-הארד רוק.
עבור תפקיד זה הוא זכה במספר פרסים.
קווין נאהין אלברס קמפוס (בספרדית: Kevin Nahin Álvarez Campos; נולד ב-15 בינואר 1999 בקולימה שבמקסיקו) הוא כדורגלן מקסיקני המשחק בעמדת המגן הימני בקבוצת קלוב אמריקה מליגת העל המקסיקנית ובנבחרת מקסיקו.
אלברס משחק בקבוצה הבוגרת של פצ'וקה מליגת העל המקסיקנית החל משנת 2018.
ב-3 ביולי 2021 ערך אלברס את הופעת הבכורה שלו בנבחרת מקסיקו, בניצחון 4-0 על נבחרת ניגריה במשחק ידידות.
הוא היה חלק מסגל נבחרת מקסיקו בטורניר גביע הזהב 2021, אך לא שיחק בטורניר.
קווין ברנס הוא כדורגלן גרמני המשחק כחלוץ בקבוצת לוגאנו מליגת העל השווייצרית.
ברנס נולד בברמן והתאמן ברוב שנותיו הצעירות במועדון הכדורגל אטס בנטנטור ובס.ק.
בקיץ 2008, עבר לאקדמיית הנוער של ורדר ברמן מהבונדסליגה, אך לא הצליח להרשים ולעלות לקבוצה הבוגרת או המילואים.
הוא שיחק עונתו הראשונה בכדורגל בוגרים בקבוצה החמישית בהייררכיה של המועדון.
לאחר שלוש עונות בליגה האזורית צפון, עזב ברנס את צפון גרמניה בקיץ 2014 ועבר לקבוצת אלמניה אאכן מהליגה האזורית המערבית.
בסוף עונת 2014/15 סיים ברנס עם אאכן כסגנית אלופה, נקודה אחת מתחת לאלופה העולה בורוסיה מנשנגלאדבך II.
לאחר שמונה משחקי ליגה בלבד עבור יריבתה רוט-וייס אסן, חתם ברנס בפגרת החורף של עונת 2015/16 במועדון FC זארבריקן מהליגה האזורית דרום-מערב.
ב-85 הופעות תחרותיות הבקיע החלוץ 41 שערים ובישל 31, וזכה עם המועדון בגביע סארלנד באביב 2017. בסיבוב העלייה לליגה השלישית ב-2018 נכשלו ברנס וסארבריקן מול אלופת בוואריה מינכן 1860.
בזכות יכולתו במדי זארבריקן, חתם החלוץ על חוזה לשלוש שנים בקבוצת הבונדסליגה השנייה סנדהאוזן בקיץ 2018.
ברנס עבר לאוניון ברלין מהבונדסליגה בחלון ההעברות של קיץ 2021.
במחזור הפתיחה של עונת 2023/24 בבונדסליגה הבקיע ברנס את השלושער הראשון שלו בליגה הבכירה ב-20 באוגוסט 2023 באצטדיון אן דר אלטן פרסטריי בניצחון 4 - 1 על מיינץ 05 מריינלנד-פפאלץ.
הוא המשיך בכושר הנגיחות גם במחזור השני כשהבקיע את שערו הרביעי בעונה בניצחון 4 - 1 נוסף על דרמשטדט.
קווין + אדם למברט הוא שיתוף פעולה בין החברים הפעילים שנותרו בלהקת הרוק הבריטית קווין (בריאן מיי ורוג'ר טיילור) והסולן היהודי-אמריקאי אדם למברט.
כמו בכל ההופעות האחרות של קווין מאז 1997, הבסיסט הוותיק ג'ון דיקון סירב להשתתף בפרויקט זה עקב פרישתו מהלהקה.
זהו שיתוף הפעולה ארוך הטווח הראשון של קווין מאז שהסתיים פרויקט קווין + פול רודג'רס ב-2009. כמו הפרויקט הקודם, הובהר כי למברט לא יחליף את סולן קווין פרדי מרקיורי, אלא שהוא יוצג יחד עם חברי הלהקה הפעילים.
שיתוף הפעולה קווין+אדם למברט התהווה כאשר בריאן מיי ורוג'ר טיילור הופיעו בעונה השמינית של אמריקן איידול ב-2009 כאשר אדם למברט השתתף כמתחרה בתוכנית.
הם החלו להופיע מדי פעם ב-2011, ערכו סיבוב הופעות קצר באירופה ב-2012, וב-2014 הכריזו על סיבוב הופעות עולמי - סיבוב ההופעות קווין ואדם למברט 2014–2015 (Queen + Adam Lambert Tour 2014–2015) עם תאריכים בצפון אמריקה, אוסטרליה, ניו זילנד, אסיה, אירופה ודרום אמריקה.
בקיץ 2016 הופיעה הלהקה ביחד עם למברט במספר תאריכים במסגרת סיבוב הופעות פסטיבלים באירופה ומספר תאריכים באסיה.
בשנה שלאחר מכן הכריזה הלהקה על סיבוב הופעות עולמי שני המתוכנן ל-2017 ו-2018. לאחר הצלחת הסרט רפסודיה בוהמית בשנת 2018, הם הכריזו על סיבוב ההופעות העולמי השלישי שלהם בשם The Rhapsody Tour.
סיבוב ההופעות הזה החזיר את הלהקה לצפון אמריקה ב-2019 ולדרום קוריאה, יפן, ניו זילנד ואוסטרליה כשניגנו באצטדיונים בתחילת 2020. התאריכים האירופיים, כולל 10 הופעות ב-O2 ארנה נקבעו לקיץ 2020. המופעים הללו נדחו עד 2022 עקב מגפת הקורונה.
למרות שהם נדחו עד 2022 בגלל מגפת הקורונה, הם לא הצליחו להשיג סיבובי הופעות מתוכננים עד תחילת אוקטובר 2023. נגנים שהצטרפו למיי, טיילור ולמברט הם הקלידן הוותיק של קווין ספייק אדניי, הבסיסט נייל פיירקלאו ונגן כלי ההקשה טיילר וורן.
למרות שאין תוכניות מיידיות להוציא אלבום אולפן עם ההרכב הזה, מיי וטיילור הצהירו כי יש אפשרות שהלהקה תקליט חומרים מקוריים.
קווין ולמברט הופיעו יחד לראשונה בשנת 2009, כשחבריי קווין בריאן מיי ורוג'ר טיילור הופיעו כאורחים בעונה השמינית של אמריקן איידול שבה אדם למברט הופיע כמתחרה.
בתוכנית, למברט וזוכה העונה בסופו של דבר קריס אלן ביצעו את We Are the Champions ביחד עם הלהקה (מיי וטיילור).
זמן קצר לאחר הגמר, מיי ציין בפני הרולינג סטון שהוא שוקל את למברט בתור הזמר הראשי לקווין.
מאוחר יותר חשף מיי כי התעניין בלמברט כמחליף לפול רודג'רס לאחר שצפה בסרטון האודישן של למברט לאמריקן איידול בו ביצע את Bohemian Rhapsody.
בנובמבר 2011, למברט הצטרף לקווין להופעה בפרסי המוזיקה של MTV אירופה שהתקיימה בבלפסט, שם קיבלה קווין פרס אייקון עולמי.
אז דווח בדצמבר 2011 שטיילור ומיי החלו בדיונים עם למברט כדי שיופיע כסולן עם קווין בהופעה.
ב-30 ביוני 2012, קווין + אדם למברט ביצעו את ההופעה הראשונה שלהם ביחד בכיכר העצמאות (מאידאן נזאלז'נוסטי) בקייב למופע משותף עם אלטון ג'ון בסיוע קרן אלנה פינצ'וק אנטי איידס (Elena Pinchuk ANTIAIDS Foundation).
לאחר ההופעה הראשונה שלהם בקייב בשנת 2012, יצא מיני סיבוב הופעות של קווין ואדם למברט עם תאריכים במוסקבה, ורוצלב ולונדון.
בספטמבר 2013, הם הופיעו ככוכבים הראשיים בפסטיבל "iHeartRadio Music Festival" בלאס וגאס.
במרץ 2014, הם הכריזו על סיבוב הופעות של 19 תאריכים של Queen + Adam Lambert בצפון אמריקה בקיץ 2014, ולאחר מכן הוארך ל-24 תאריכי הופעות.
במאי 2014 הוכרזו גם תאריכי סיבוב ההופעות באוסטרליה, ואחריה ניו זילנד.
הלהקה הופיעה גם בדרום קוריאה וביפן.
לאחר מכן הוארך סיבוב ההופעות ל-2015 עם תאריכים באירופה ובבריטניה, כמו גם בדרום אמריקה.
פסטיבל הקיץ של סיבוב ההופעות של קווין ואדם למברט 2016 (Queen + Adam Lambert 2016 Summer Festival Tour) החל ב-20 במאי 2016 בליסבון, פורטוגל, והסתיים ב-30 בספטמבר 2016 בבנגקוק, תאילנד.
בתווך, הופיעה הלהקה ביחד עם אדם למברט בפארק הירקון בתל אביב ב-12 בספטמבר 2016 לעיניי למעלה מ-50,000 צופים
ב-26 בינואר 2017, הוכרז על מסע הופעות בן 26 תאריכים בצפון אמריקה.
סיבוב ההופעות, הכולל ארבעה תאריכים בקנדה, החל ב-23 ביוני 2017 בבפיניקס, אריזונה והסתיים ב-5 באוגוסט 2017 ביוסטון, טקסס.
באפריל 2017, הוכרז כי סיבוב ההופעות יורחב כך שיכלול 26 תאריכים באירופה.
חודשיים לאחר מכן, הוכרז כי הלהקה תופיע בניו זילנד ובאוסטרליה בפברואר ומרץ 2018. בפברואר 2018 הוכרז על שלב סיבוב הופעות אירופאי שני.
ב-3 בדצמבר 2018, קווין + אדם למברט הכריזו על סיבוב הופעות בצפון אמריקה שהתקיים עד אוגוסט 2019, בשם The Rhapsody Tour.
ב-7 באפריל 2019 קווין + אדם למברט הכריזו שהם מביאים את The Rhapsody Tour לאוסטרליה ל-6 מופעי אצטדיון בפברואר 2020 וב-8 באפריל 2019 הם הכריזו על 3 הופעות נוספות בניו זילנד.
ב-17 באפריל 2019, הוכרזו ארבעה תאריכי סיבוב הופעות ליפן בינואר 2020; טוקיו, אוסקה ונגויה.
קווין + אדם למברט אישרו שתאריכי סיבוב ההופעות שלהם לסיבוב האחרון שלהם באירופה המתוכנן לשנה נדחו פעמיים עד 2022 בגלל מגפת הקורונה העולמית.
במהלך מגפת הקורונה, מיי טיילור ולמברט הוציאו את "You Are the Champions" ב-1 במאי 2020, כשההכנסות יועברו לקרן הסולידריות של הקוביד 19 (COVID-19 Solidarity Response Fund).
ב-2 באוקטובר 2020, קווין ואדם למברט הוציאו אלבום של הופעות חיות בשם "Live Around the World".
קווין + אדם למברט הופיעו במספר תוכניות טלוויזיה.
ב-30 בנובמבר 2014 הם ביצעו את Somebody to Love ביחד עם מתמודדי העונה ה-11 של The X Factor שהצטרפו לשירה בפזמון האחרון של השיר.
הלהקה ביצעה שני שירים בספיישל חג המולד של התכנית "Helene Fischer Show" בטלוויזיה הגרמנית.
אחד מהם היה I Want It All והשני היה Who Wants to Live Forever שהיה דואט של אדם למברט והלנה פישר.
הלהקה ביצעה הופעה מיוחדת בשם "Queen + Adam Lambert Rock Big Ben Live" ששודרה בשידור חי ב־BBC One בערב השנה החדשה 2014 ולתוך השנה החדשה של 2015. ההופעה בוצעה בצילו של הביג בן במרכז הסיטי של וסטמינסטר וההופעה נעצרה לצלצולי הביג בן בספירה לאחור של השנה החדשה ותצוגת הזיקוקים בלונדון.
בפברואר 2017, הלהקה הופיעה בלייט לייט שואו (late late show) עם ג'יימס קורדן שם למברט וקורדן עשו סינג אוף כדי לקבוע מי יהיה סולן קווין הטוב יותר.
ביוני 2017, הם הופיעו בתוכנית הלייט נייט "Jimmy Kimmel Live!" שם הם ביצעו מספר שירים במהלך הופעה חיה בחסות מרצדס-בנץ.
קווין + אדם למברט הכריזו על תושבות של 10 תאריכים ב־Park MGM בלאס וגאס בספטמבר 2018. הם גם הופיעו בטקס האקדמיה האמריקאית לקולנוע ה-91 (Academy Awards) ב-24 בפברואר 2019 כדיי לחגוג את רפסודיה בוהמית.
לאחר מכן הם סגרו את פסטיבל האזרח העולמי 2019 ב-28 בספטמבר.
ב-16 בפברואר 2020 הם הופיעו בקונצרט "Fire Fight Australia" קונצרט צדקה בן 10 שעות שהיה לאחר גל השרפות באוסטרליה שם הם ביצעו את אותו סט רשימת שירים שקווין הופיעה איתו בלייב אייד ב-1985. לאחר מכן, בריאן מיי אמר למעריצים ברשתות החברתיות "אני לא חושב שהרגשתי ממש ככה מאז הלייב אייד".
הלהקה ביצעה את מופע הפתיחה של מסיבת הפלטינום בארמון (Platinum Party at the Palace) שהיה קונצרט מול ארמון בקינגהאם, לונדון, לרגל יובל הפלטינה למלכות אליזבת השנייה, עם סט של שלושה שירים.
בריאן מיי - גיטרה חשמלית, שירה מובילה וקולות רקע.
רוג'ר טיילור - תופים, כלי הקשה, שירה מובילה וקולות רקע.
אדם למברט - שירה ראשית.
ספייק אדניי - אורגן, קולות רקע.
נייל פיירקלאו - גיטרה בס, קולות רקע.
רופוס טייגר טיילור - כלי הקשה, תופים נוספים, קולות רקע.
טיילר וורן - כלי הקשה, תופים נוספים, קולות רקע.
קווים מנחים רפואיים הם מסמך המנחה החלטות אבחנתיות וטיפוליות בתחום הבריאות.
מסמכים מסוג זה קיימים מזה אלפי שנים, אלא שבניגוד לקווים מנחים של הרפואה המסורתית, המבוססים על מנהג או על הסמכות של מחבריהם, הקווים המנחים ברפואה בת־ימינו משקפים רפואה מבוססת ראיות ונכתבים לאחר בחינה שיטתית של המחקרים בתחומם.
על פי רוב, הקווים המנחים נכתבים מטעם אגודות מקצועיות, ולעיתים הם מחייבים את העוסקים בתחומם, אלא אם ישנה הצדקה לסטות מהם באופן פרטני.
מסמכי קווים מנחים מסכמים ומעריכים את העדויות האיכותיות ביותר ואת המידע העדכני ביותר בתחום המניעה, האבחנה, הפרוגנוזה והטיפול, לרבות ניתוחי סיכון-תועלת ועלות-תועלת.
הסיכום נערך במטרה לענות על שאלות הנוגעות לעבודה הקלינית, וחלקם אף מנוסחים במבנה של שאלות ותשובות.
אופן סיכום העדויות עשוי לכלול סקירה שיטתית ומטא-אנליזה של המחקרים בתחום.
ההמלצות בקווים המנחים מדורגות לפי חוזק ההמלצה ולפי גופי העדויות שעליהם הן נסמכות.
חלק מהקווים המנחים מכילים אלגוריתמים שהם ממליצים לפעול לפיהם.
מטרות נוספות של קווים מנחים רפואיים הן ליצור תקן לטיפול הרפואי, לשפר את איכות הטיפול, להפחית סיכונים (למטופל, למטפל ולמבטח) ולהשיג את האיזון הטוב ביותר בין עלות לפרמטרים כגון יעילות תהליכים אבחנתיים וטיפוליים וסגוליות ורגישות של תהליכים אבחנתיים.
קווים מנחים נכתבים ברמה לאומית או בין-לאומית בידי איגודים רפואיים, גופים ממשלתיים ואף ארגון הבריאות העולמי.
ברמה המקומית עשויים גופים לכתוב קווים מנחים משלהם, תוך ביצוע התאמות מהקווים המנחים הכלליים.
למרות היתרונות שבפרסום מסמכי קווים מנחים, ההמלצות בהם עלולות להפוך למיושנות עם הצטברות עדויות חדשות ממחקרים נוספים.
בנוסף, בכתיבת הקווים המנחים עלולות לחול בעיות מתודולוגיות וניגוד עניינים.
משום כך, יש שונות רבה במסמכי קווים מנחים, בפרט כאלה שמפורסמים באופן מקוון ואינם עוברים ביקורת עמיתים.
לרוב, אוכלוסיית המטופלים ובני משפחותיהם מודרת מתהליך ניסוח הקווים המנחים, הדרה שבחלקה נובעת מהיעדר הידע כיצד לשלבם בתהליך.
קווין+פול רודג'רס (לפעמים נהגה כQ+PR או QPR) היה שיתוף פעולה מוזיקלי בין קווין (בריאן מיי ורוג'ר טיילור) לבין פול רודג'רס, לשעבר מהלהקות בד קומפני, פרי, הפירם והלואו.
הגיטריסט בריאן מיי כבר הופיע קודם לכן עם רודג'רס במספר הזדמנויות, כולל הופעה באלברט הול.
לאחר שהופיעו לראשונה ביחד ב־10 באוקטובר 2004 באירוע של הכרזה על כניסתה של קווין להיכל התהילה של המוזיקה הבריטית, הובהר כי רודג'רס לא יחליף את סולן להקת קווין פרדי מרקיורי שנפטר ב־24 בנובמבר 1991, ובמקום זאת, הוא פשוט יוצג עם חברי הלהקה לשעבר.
במהלך הקריירה של הלהקה, היא השלימה 2 סיבובי הופעות עולמיים, הוציאו לאור אלבום ראשון של קווין מזה כ־15 שנים (The Cosmos Rocks) והוציאו לאור 2 אלבומי לייב ו-3 DVD של הופעות.
רודג'רס הכריז במאי 2009 כי שיתוף הפעולה "קווין+פול רודג'רס" הגיע לסיומו, כשאמר "זה מעולם לא נועד להיות שיתוף פעולה קבוע" יחד עם זאת, הוא השאיר אפשרות פתוחה לשיתופי פעולה עתידיים.
שיתוף הפעולה הזה יצר בהמשך שיתוף פעולה מוזיקלי אחר, הפעם עם אדם למברט תחת השם קווין+אדם למברט.
הניצנים לשיתוף הפעולה החלו כאשר בריאן מיי הופיע בקונצרט ה"Strat Pack" ב־2004. כפי שעשה הרבה פעמים לפני כן (אך קודם לכן שום דבר באמת לא קרה כל עוד קווין עדיין הופיעו), הוא הצטרף לרודג'רס לביצוע של .
לאחר מכן, מיי דיבר על הכימיה שנוצרה בינו לבין רודג'רס.
בעקבות כך, הזמין מיי את רודג'רס להופיע עם קווין באירוע ההכרזה על כניסתה של הלהקה להיכל התהילה של המוזיקה הבריטית ב־10 באוקטובר 2004, שם ביצעו יחדיו את We Will Rock You, We Are the Champions ואת "All Right Now".
כששוב צוטט הריגוש שנוצר מהכימיה עם רודג'רס, השלושה הכריזו על סיבוב הופעות עולמי ב־2005.
ההופעה הציבורית הראשונה של השלושה הייתה בהופעה בדרום אפריקה במרץ 2005 שנקראה "46664" והייתה בתמיכתו של נלסון מנדלה כקמפיין למועדות למחלת ה־AIDS.
סיבוב ההופעות החל היטב בהופעה באולם באקדמיה של בריקסטון בלונדון, עם כרטיסים שנמכרו בעיקר לחברי מועדון המעריצים הרשמי של קווין.
באביב 2005 נערך סיבוב הופעות בארנות באירופה, עם תאריכים במקומות כמו "ביתן וומבלי" (Wembley Pavilion), הקארדיף אינטרנשיונל ארנה, וב Le Zénith בצרפת.
ארבעה תאריכים באצטדיונים חיצוניים נקבעו לראשונה בפורטוגל באסטדיו דו רסטלו בפורטוגל (לעיניי 30,000 צופים), באצטדיון ריין אנרגי בקלן, גרמניה (לעיניי 27,500 צופים), באצטדיון הגלרדום בארנהם, הולנד (לעיניי 25,000 צופים) ובהייד פארק, לונדון, בריטניה (לעיניי 65,000 צופים) בקיץ 2005.
לאחר השיר הזה, מיי הקדיש את "'39" לבוב גלדוף והציג את השיר: "שלום ליסבון!